袁汝是

袁汝是（），字公儒，號澤門，湖廣荆州府石首縣（今湖北石首市）人，明朝政治人物。

 生平 
嘉靖十六年（1537年）丁酉科湖廣鄉試第二十七名舉人。嘉靖二十九年（1550年）中式庚戌科會試第三十八名，第三甲第十八名進士。授松江府推官，曾摄华亭县事，三十二年丁憂歸。三十五年六月选授刑科給事中，三十六年九月升禮科右，三十七年三月与御史凌儒往蓟镇堪查边墙工程，论修边冒破之罪，黜兵部左侍郎吴嘉会为民，前总督侍郎致仕何栋冠带闲住。三十七年七月升本科左，升工科都，四十年五月考察以才力不及降调。降泉州府通判，四十三年升松江府同知，不久改蘇州府同知，仍暂理松江府事，本年升松江知府。四十五年升浙江按察司副使。隆慶元年（1567年）十月升河南布政司右参政，二年（1568年）免官。归乡筑“六可园”。萬曆十四年卒。

佚事
袁汝是本人好吃好喝。何良俊親見有士夫宴請袁汝是，肴品計百餘樣，鴿子、斑鳩之類皆有。嘉靖年間其任松江府知府，常與一本地人、同年袁世榮飲酒，結果被人作“東袁載酒西袁醉，摘盡枇杷一樹金。”兩句譏諷。何良俊《四友齋叢說·卷十八》：松江舊俗相沿，凡府縣官一有不善，則裏巷中輒有歌謠或對聯，頗能破的。嘉靖中，袁澤門在郡時，忽喧傳二句云：「東袁載酒西袁醉，摘盡枇杷一樹金。」蓋澤門有一同年亦袁姓者，住府之東，頗相厚妮。時有曲室之飲，故當時遂有此謠。人以為沈玄覽所造，遂以事捕之，庾死獄中。沈平日有唇吻，善譏議。然此謠實不知其果出於沈否也。余嘗記得小時聞有一對云：「馬去侯來齊作聶張，仲賢良是太守喻公。」時沈尚未生。蓋馬騤侯自明為同知，聶瓚齊鑒為通判，而知縣則張仲賢也。一句之中而五人之臧否莫遁。後孔太守在任，時聶雙江初到，只有三耳無聞一孔不竅之謠。近年又有「松江府同知貪酷拚得重參，華亭縣知縣清廉允宜光薦」之對。時潘天泉為同知，潘名仲驂。倪東洲為華亭尹，倪名光薦故也，是非之公毫髮不爽，豈當時皆沈子所造耶？然古賢聖之君則令士傳言庶人謗，子產之不毀鄉校，正欲以聞謗也。今乃陷之以死，是何無人道耶？

 家族 
曾祖袁惇、祖父袁宗稷、父親袁齊。母曾氏。具庆下。兄袁汝昌（壬午贡士）、汝星、汝最。

参考文献

Category:明朝松江府知府
Category:石首人
R
Category:明朝浙江按察司副使
Category:明朝松江府推官
Category:明朝刑科給事中
Category:明朝户科右給事中
Category:明朝户科左給事中
Category:明朝工科都給事中
Category:明朝河南布政使司參政